LidanRubinov/Halacha-QA huggingface dataset:
שאלה: סיר חלבי שבושל בו עוף: בסיר שנחשב חלבי שאינו בר-יומו (ואיננו זוכרים אם בכלל בושלו בו אי פעם מאכלים חלביים או חלב ממש), בושל עוף עם בצל ושום. מה דין המאכל ומה דין הסיר?
תשובה: המאכל כשר. הסיר צריך הגעלה.
שאלה: ברכה על מעשר כספים: האם כשאני מעשרת כסף לצדקה מהמשכורת שלי צריך לומר או לברך משהו?
תשובה: אין ברכה על נתינת מעשר כספים.
שאלה: חובת השתלמות המורה: האם ביהדות יש מקורות לנושא: חובת ההשתלמות למורה? ברצוני להפנות תשומת הלב לכך שאני מבקש לדעת את המקורות עצמם הדנים בענין.
תשובה: אם כוותך בהשתלמות היא להמשיך ולהוסיף מידע וחכמה, הדברים פשוטים שהמצווה ללמד מתחילה מהמצווה ללמוד, אם כן, מורה חייב ראשית ללמוד ואחר כך ללמד. גם כשמתחיל ללמד אנו לא נפטרים מהמצווה הבסיסית של להוסיף ללמוד. אם הכוונה היא הצד של המנוחה וההתרעננות של המורה, לא ידוע לי על מקור ספציפי. כתוב בהלכות מלמדים שהמלמד חייב ללכת לישון בזמן ולא ללכת לישון מאוחר כדי שכשיעשה מלאכתו למחרת עם התלמידים יהיה צלול ולא יטעה בלימודו ויהיה לו סבלנות להאיר להם פנים. מלמד שהולך לישון מאוחר מוגדר כפושע. אם כן, כל מה שנצרך בכדי שהמלמד יבוא רענן עם מצב רוח ללמד הוא חלק מחיוב המלמדים.
שאלה: אמונה של חבר: יש לי חבר בכיתה ט, בן להורים יראי שמים, שאמר לי לא לגלות לאף אחד שהוא החליט שאם אין לו הוכחות להימצאות ה בעולם - הוא לא מאמין בו. הוא מניח תפילין רק בגלל שאם הוא לא יניח תפילין יסלקו אותו מהישיבה שלנו אבל הוא לא מתפלל. הוא לא מוכן לדבר עם המדריך שלנו בבני עקיבא, והוא לא רוצה להתייעץ או לדבר עם אף אחד על זה. מה אני צריך לעשות עם זה? לשכנע אותו דבר עם משהו שמבין בזה, לשכנע אותו שיש אלוקים או אולי לעזוב אותו? אני היחיד שהוא סיפר לי על זה ואני מרגיש שאני צריך לעשות איתו משהו.
תשובה: יש הרבה הוכחות חזקות למציאות ד'. אם הוא באמת רוצה לשמוע אותם, שיגש לרב שלכם וישמע. אם הוא לא רוצה לשמוע, יתכן שהבעיה שלו היא לא של אמונה אלא בעיה נפשית וכדאי שהרב שלו ידע מזה, או ההורים שלו.
שאלה: ד"ר אוברי די גרי: יצא לי לאחרונה לקרוא ולשמוע הרצאות של איש מעניין בשם "אוברי די גרי". בקצרה, אוברי עוסק בתחום הגרונטולוגיה(תחום בביולגיה וברפואה שעוסק בנושא ההזדקנות) והוא נחשב למבריק גם בקרב רוב המדענים החולקים עליו. הטענה שעליה הם חולקים היא שאוברי יוכל להאריך ימים בשנת 2030 בכ 30 שנה לאדם שהוא בגיל העמידה (או קצת יותר) כרגע. התאוריה של אוברי היא שזיקנה היא תוצאה של פסולת מערכת חילופי החומרים בגוף ועוד כמה דברים שלדעתו יהיו ניתנים בהחלט לטיפול מה שאומר שאדם שיקבל את הטיפול יהיה בכושר בגיל 80 כמו בגיל 50 ויזכה להגיע עד גיל 130-140 עד אז טוען אוברי שיהיה ניתן למצוא דרכים יותר מפותחות להאריך ימים שוב בעוד כ50 שנה וכך עד גילאים מופלגים כ 500, 600 ואף אלף. חקר ההזדקנות עניין אותי עוד לפני ששמעתי על אובריי,ואני מאוד רוצה לעסוק בנושא אך עולות לי 2 שאלות. 1) במידה ואוברי צודק,האם יהיה מותר לקבל את הטיפול הנ"ל?הרי זיקנה היא מחלה שגורמת לעוד מחלות כמו סרטן,אלצהימר,סכרת ר"ל ועוד ועוד. ואם הקב"ה, שאין שייך ליחס לו טעויות,השאיר פתח האם זה לא בשביל שננצל אותו בבוא העת? 2)האם מותר לי לעסוק בנושא הנ"ל בכדי לפתח טיפולים שיאפשרו האטת תהליך ההיזדקנות בבני אדם בצורה משמעותית? ושבוע טוב.
תשובה: כל פעולה שיש בה הטבת חיים היא חיובית וטובה. התורה נתנה רשות לרופא לרפא. לפי דעת רוב הדעות ההיתר הוא לא בדיעבד אלא דבר שלכתחילה.
שאלה: חובת הצניעות: האם צניעות היא חובה?
תשובה: צניעות, קודם לכל, היא תכונה טבעית של הנפש, אדם שבריא בנפשו שומר על צניעותו. בנוסף, ישנם גדרים ברורים בהלכה כיצד לשמור על הצניעות. יוצא מזה, שיש ענייני צניעות שהם חובה ויש הידורים שתלויים בהתקדמות הרוחנית של האדם.
שאלה: מציאה שאפשר לאתר את הבעלים: מצאתי מחשב נייח בפח הזבל מכולה ירוקה. המחשב היה זרוק בתוך הפח ללא שקית וברור שהונח שם בכוונה. למרות שהייתי סבור שהמחשב פגום, לקחתיו על מנת להשתמש בחלקיו. להפתעתי, כשהגעתי הביתה גיליתי שמדובר במחשב די חדיש, מה שהיה נחשב לפני שלוש שנים מחשב מעולה פנטיום 4 של אינטל 3 ג יגה הרץ וכרטיס מסך איכותי. במחשב יש חומר מועט, אך לפי שם המחשב ניתן לאתר את בעליו הקודמים בקלות. מתוך סקרנות נכנסתי לפייסבוק שלו וראיתי שמדובר בצעיר חילוני בגילאי סוף העשרה. אני חושש להודיע לו על העניין פן יספר לי שמישהו זרק לו את המחשב לפח או דברים מהסוג הזה וידרוש את המחשב חזרה. שאלתי היא, האם מוטלת עלי חובה הלכתית לשאול את הבעלים הקודמים האם אכן הפקיר את המחשב או שניתן לסמוך על ה"אומדנא דמוכח" שיש כאן? רבה. אני מצטער על עומס הפרטים, רציתי שהתמונה תהיה ברורה לחלוטין.
תשובה: המוצא מציאה בפח אשפה זוכה במציאה (בימינו כל פחי האשפה בגדר אשפה העשויה להתפנות). גם אם יש סימן במציאה אין חובה להשיבה כיון שזו אבידה מדעת (עיין סוף סימן רס בחו"מ בשיטת הש"ך סק"לג ובסימן רסא ש"ך סק"ג ). על כן, אין חובה לאתר את הבעלים הקודמים של המחשב. נראה שגם מצד לפנים משורת הדין אין כאן חיוב כיוון שיש כאן הפקר מדעת ולשוטים לא חיישינן. אמנם אם יש חשש שהבעלים הוא קטן יש לפנות אל הוריו ולברר שהמחשב הושלך לפח על דעתם. הרב ינון זמיר
שאלה: אמירת "בריך שמיה" לאחר הוצאת ספר תורה: אדם שסיים תחנון והחזן כבר הוציא את ספר התורה מהארון, האם יכול עדיין לומר ו"יהי בנסוע" ו"ובריך שמיה", וכן לאחר מכן את "לך ה הגדולה.ואב הרחמים, למרות שכבר החלו לקרא בתורה?
תשובה: כל זמן שלא התחילו לקרוא בתורה יכול לומר. לאחר שהתחילו לקרוא - עבר זמנו בטל קרבנו.
שאלה: אכילת צרכי שבת ביום שישי: מה הדין אם אדם קנה בערב שבת מזון לכבוד שבת קודש ולבסוף אכל את המזון כבר ביום שישי, ושכיח הדבר בממתקים או פיצוחים שיש משיכה באכילתם. האם נחשב שקנה את המזון לשבת למרות שאכלו בערב שבת, כך שמתקיים בו מאמר ח שכל הוצאה שאדם מוציא לכבוד שבת - מן השמים מחזירים לו את ההוצאה?
תשובה: מסתבר שלא.
שאלה: תפילה להצלחה בלימודים: אני סטודנטית הנמצאת כרגע בפתיחת תקופת המבחנים אני מאוד לחוצה וחוששת להצלחתי בשל לחץ. אשמח אם תוכל לכוון אותי לתפילה מזמור להצלחה במבחנים ובכלל להצלחה, כי נושא זה חשוב לי מאוד. מראש
תשובה: ראשית חשוב לחשוב על התועלת שיש בהצלחתך בעבודת ד' ולהתרכז בחשיבות ההצלחה לשם כך, ואז להתפלל על כך. אפשר לקרוא בספר תהילים את שירי המעלות מפרק ק"כ ועד קל"ד ובעזרת ד' תצליחי.
שאלה: ברכת תפילין של ראש: האם ספרדי שמניח תפילין יכול (או שטוב) לברך על ראש בלי שם ומלכות או שזה הפסק?
תשובה: אין לעשות כך בוודאי שזה הפסק.
שאלה: כהן שקשה לו לתורה ולצאת מביכ"נ: הרב ענה שכהן שקשה לו לעלות לתורה לא יכול למחול על כבודו וחייב לצאת יציאה גמורה מבית הכנסת. ודברי הרב מבוססים על מש"כ המשנ"ב סימן קל"ה ס" ט שכהן לא יכול למחול על כבודו בעלייה לתורה. אמנם בשו"ת יביא אומר ח"ו או"ח סימן כ"ג הביא מש"כ הב"י בסי קלה שקהל שנוהגים שבשבת בראשית אחד מהקהל מתנדב מעות לבהכ"נ כדי שיקרא ראשון בתחלת התורה, הכהן יכול למחול על כבודו אף כשנשאר בבית הכנסת. "ואיני יודע למה צריך הכהן לצאת מבהכ"נ כשהכהן מוחל על כבודו כדי שיקיימו הצבור מנהגם" עכ"ל הב"י, והגר"ע יוסף הביא שכן כתבו הכנה"ג והפר"ח והחיד"א והאמת ליעקב והגר"ש קלוגר ועוד פוסקים, ולכן לכאורה המשנ"ב מדבר על כהן שרוצה למחול על כבודו כשאין שום צורך, אבל לא חולק על רוב הפוסקים שכשיש צורך של כבוד התורם וכד וכ"ש זקן שקשה עליו הקימה והיציאה החוצה ביחוד בחורף יכול למחול על כבודו. כמו"כ הציץ אליעזר בחי"ח סימן כ"ט פסק שכהן שמגמגם וקשה לו לעלות לתורה לא צריך לעלות כלל אפ אם כבר קראו לו לעלות כלל. האם אי אפשר ע"פ הנ"ל להקל על זקן שקשה לו העלייה והיציאה מבית הכנסת?
תשובה: אפשר להקל.
שאלה: לקבל מתנה בגין מעשר כספים: האם מותר לתרום מעשר כספים לעמותה שאקבל ממנה מתנה בגין התרומה (תרומה לעמותה של שיעורי תורה, ובזכות התרומה אקבל דסקים או ספרים של אותו רב), והאם יש עדיפות שלא?
תשובה: מותר, המתנות שהם נותנים זה חלק מיחסי הציבור שלהם וכך הם מקבלים בסופו של דבר יותר תרומות.
שאלה: נדר שספק אם נפרע: לפני כשלושים שנה נדרתי תרומה לבית כנסת בעיר מסוימת. כעת נתעוררתי לענין ונסתפקתי האם שילמתי את הנדר או לא. אינני זוכר את שם בית הכנסת, אלא רק את העיר בה הוא נמצא. האם כלל יש עלי חובה לשלם כעת את הסכום שנדרתי (ושכאמור אני מסופק אם פרעתי או לא), ואם כן, למי ובאיזו צורה? האם יש ענין בהתרת נדרים?
תשובה: אם תוכל לזהות את סוג בית הכנסת כגון באיזה שכונה הוא היה וכן אם היה ספרדי או אשכנזי, ואז- אפילו אם יש שניים או שלושה כאלה- לתרום לכולם ובזאת תצא ידי חובה.
שאלה: קביעת עיתים לתורה: מה אני צריך ללמוד על מנת לצאת ידי חובת קביעת עיתים לתורה?
תשובה: אם יש לך רק מעט זמן יש עדיפות שתלמד הלכה למעשה - הלכות ברכות, שבת וכדו'. אם יש לך יותר זמן תלמד גם דברים אחרים.
שאלה: ת על משלוח שלא סוכם: לכבוד הרה"ג דב ליאור שליט"א ביצעתי עיסקה טלפונית לרכישת שני מכשירי טלפון נייד,הפקידה שביצעה עבורי את העיסקה לא יידעה אותי במספר פרטים מאוד חשובים על מהות המכשיר ומסלול השיחות שלי ובעיקר לא ציינה שהמשלוח של המכשירים אלי הביתה עולה לי כסף. בחשבונית מצאתי חיוב על המשלוח,האם אני חייב לשלם על זה הואיל והפקידה לא יידעה אותי ובטח לא נקבה בסכום החיוב,אלא אדרבה פעלה ביודעין להסתיר ממני פרטים חשובים בעיסקה. איני זוכר בודאות אבל קיבלתי את הרושם שהמשלוח הוא חלק מהעיסקה ולא כרוך בת מצידי. אציין שאני גר קרוב מאוד לתחנת שירות של אותה חברה ולא היתה לי כל תועלת במשלוח הזה. למיטב ידיעתי בעיסקאות טלפוניות או דרך אינטרנט וכד המוכר מיידע את הלקוח על חובתו בת על המשלוח ועל מחיר המשלוח.
תשובה: אם לפי חוקי הגנת הצרכן עליהם ליידע אותך על חיוב הת אינך צריך לשלם להם. אם אין חיוב לפי החוק ליידע, היה עליך לברר מראש אם זה עולה כסף, ומכיוון שלא ביררת עליך לשלם.
שאלה: איסור שימוש בחפץ שיוצר בשבת: האם מותר להשתמש בטישו בידיעה שהיצרן פועל גם בשבת (והיצרנים יהודים)? הרי יש איסור הנאה בחילול שבת ע"י יהודי!
תשובה: מכיוון שרוב הייצור נעשה בשאר ימי השבוע הולכים אחר הרוב ואומרים שזה לא נעשה בשבת. אם הציבור כולו היה מטיל סנקציות ולא רוכש מהמפעל, זה היה יעיל. אבל בתור אדם פרטי לא נראה לי שזה יעזור.
שאלה: כשרות משולש-K: נודע לי כי הכשרות משולש-K היא של רפורמים בארה"ב ואין לסמוך עליה. עם זאת, אני נתקלת במוצרים רבים באישורה בסופרים (בעלי כשרות) בארץ. החל משוקולדים מסוגים רבים ושונים וכלה במצרכי מזון מהמזרח. רציתי לשאול, האם המוצרים שבאישור הרבנות הנ"ל עוברים גם בדיקה של הרבנות הראשית או שזו מסתפקת בחותמת שלהם? ושאלה נוספת - האם עשויים להימצא מצרכים בעלי הכשרות הזאת במסעדות ודוכנים שהינם בהשגחת הרבנות המקומית בלבד? אם ברצוני להימנע מכשרות זו עלי לפקוד אך ורק בתי עסק למהדרין? מראש וישר כח.
תשובה: אינני יודע מניין לך שזו כשרות רפורמית? רשימת הרבנים נותני הכשרות הזאת היא אורתודוכסית לגמרי ללא פקפוק. אפשר לדון על רמת הכשרות והבצוע (כפי שיש הרבה נותני כשרות מהדרין שלצערנו רמת הבצוע נמוכה מאד), אבל הם מחוייבים לגמרי לתורת ישראל המסורה מדור דור. עד שמקפידים מה מכניסים לפה כדאי להקפיד מה מוציאים מהפה. לגבי היחס של הרבנות הראשית נא לפנות אליהם (02-5313131) ולקבל שם תשובות מדויקות יותר. בברכת התורה והארץ הרב יהודה הלוי עמיחי
שאלה: פיקוח נפש בשבת: 1. האם מותר ליהודי המסיע בשבת חולה שיש בו סכנה להאריך את נסיעתו ע"מ להגיע לבית חולים טוב יותר, כאשר לחולה עצמו אין שום עדיפות להיות מטופל דווקא שם? 2. האם מותר לבריא שנמצא בשבת במקום מסוכן, ליסוע ליישוב מרוחק יותר מהיישוב הקרוב, אם זה מועיל לו יותר?
תשובה: 1. אם זה לטובתו של החולה מותר. 2. אסור, ברגע שהגעת ליישוב הקרוב פקעה הסכנה.
שאלה: באיזה נוסח לומר הקדיש: סבי התפלל בנוסח אשכנז. אבי מתפלל בנוסח מאוחד (ספרד). סבי נפטר ואבי שואל באיזה נוסח לומר הקדיש אשכנז או ספרד?
תשובה: מכיון שמדובר בקדיש הנאמר בציבור, יש לאומרו לפי המקובל באותו ביהכנ"ס בו אומרים אותו.
שאלה: ברכת לנזירה: אני בשליחות בארה"ב ועל פני בדרך לביה"ס פעמים רבות חולפת נזירה נוצריה זקנה המקדמת את פניי ב האם יש בעיה לענות לה?
תשובה: מותר מפני דרכי
שאלה: רצון ה  בעבודות המקדש: לכבוד הרב, אני לומד בימים אלו על עבודות הקורבנות במסכת זבחים לפי סדר הדף היומי וכבר תקופה ארוכה מקוננת בי שאלה, מדוע הקב"ה צריך את כל העבודות קורבנות הללו? ישנם תיאורים שקצת קשה להבין מה צורך יש לקב"ה, לדוגמא, במליקה בבית המקדש שצריך לסחוט לעוף את הדם ולמחוץ אותו לקיר ואח"כ לסובב במזבח ועוד דברים שהם לכאורה אכזריות לעופות ולבעלי חיים, אגב אני מאוד נהנה משיחות כבוד הרב על אורות התשובה ו
תשובה: הרמב"ם בסוף הלכות מעילה כותב: "ראוי לאדם להתבונן במשפטי התורה הקדושה ולידע סוף ענינם כפי כחו ודבר שלא ימצא לו טעם ולא ידע לו עילה אל יהי קל בעיניו ולא יהרוס לעלות אל ה' פן יפרוץ בו ולא תהא מחשבתו בו כמחשבתו בשאר דברי החול: בוא וראה כמה החמירה תורה במעילה ומה אם עצים ואבנים ועפר ואפר כיון שנקרא שם אדון העולם עליהם בדברים בלבד נתקדשו וכל הנוהג בהן מנהג חול מעל בה ואפילו היה שוגג צריך כפרה קל וחומר למצוה שחקק לנו הקדוש ברוך הוא שלא יבעט האדם בהן מפני שלא ידע טעמן ולא יחפה דברים אשר לא כן על השם ולא יחשוב בהן מחשבתו כדברי החול הרי נאמר בתורה ושמרתם את כל חקותי ואת כל משפטי ועשיתם אותם אמרו חכמים ליתן שמירה ועשייה לחוקים כמשפטים והעשייה ידועה והיא שיעשה החוקים והשמירה שיזהר בהן ולא ידמה שהן פחותין מן המשפטים והמשפטים הן המצות שטעמן גלוי וטובת עשייתן בעולם הזה ידועה כגון איסור גזל ושפיכות דמים וכיבוד אב ואם והחוקים הן המצות שאין טעמן ידוע אמרו חכמים חוקים חקתי לך ואין לך רשות להרהר בהן ויצרו של אדם נוקפו בהן ואומות העולם משיבין עליהן כגון איסור בשר חזיר ובשר בחלב ועגלה ערופה ופרה אדומה ושעיר המשתלח וכמה היה דוד המלך מצטער מן המינים ומן העכו"ם שהיו משיבין על החקים וכל זמן שהיו רודפין אותו בתשובות השקר שעורכין לפי קוצר דעת האדם היה מוסיף דביקות בתורה שנאמר טפלו עלי שקר זדים אני בכל לב אצור פקודיך ונאמר שם בענין כל מצותיך אמונה שקר רדפוני עזרני וכל הקרבנות כולן מכלל החוקים הן אמרו חכמים שבשביל עבודת הקרבנות העולם עומד שבעשיית החוקים והמשפטים זוכין הישרים לחיי העולם הבא והקדימה תורה ציווי על החוקים שנאמר ושמרתם את חקותי ואת משפטי אשר יעשה אותם האדם וחי בהם": והרמב"ן בפירושו לפרשת ויקרא הצביע על כך שאפילו בדורות ראשונים הבינו גדולי האנושות את מעלתם העצומה של הקרבנות- כקין והבל, נח ואבותינו הקדושים. נסה לקרוא קצת בספר החינוך ואולי זה יקל לך.
שאלה: צרכי ט"ו בשבט: כתוב שההוצאות שאדם מוציא לכבוד שבת - משמים מחזירים לו את ההוצאות. האם הקב"ה מחזיר גם את ההוצאות שאדם הוציא לכבוד ט"ו בשבט? התעוררתי לשאול שאלה זו היות וההוצאה על פרות ט"ו בשבט עשוייה לעלות לכל משפחה ממון רב.
תשובה: ח דיברו רק על שבת. כנראה שיש לשבת ברכה מיוחדת.
שאלה: "כל הנושא אישה רעה אינו רואה פני גיהנום": ח כתבו: "כל הנושא אישה רעה אינו רואה פני גיהנום" - מהי אותה "אישה רעה"? ומה פירוש המונח "לא רואה פני גיהנום"?
תשובה: אישה רעה היא אישה שרוצה לעשות לבעלה בדווקא דברים שגורמים לו צער. ואינו רואה פני גהנם הכוונה שלא יצטרך להתייסר לאחר מיתתו משום שכבר היה לו מנת יסורין בעולם הזה.
שאלה: מהו עירוב תבשילין: אחי הקטן לומד ובכל שבוע נותנים לו שאלה ברמה גבוהה. והשאלה היא, עירוב תבשילין עליו להסביר את המושג. אז הוא שאל אותי אם אני יכולה לסייע לו אך השבתי לו שאני לא יודעת מה זה. אחי כבר יודע ונעזר באבא אבל אתה הרב יכול לעזור לי?
תשובה: כדאי גם לך לשאול את אביך שאלה זו. אמנם אכתוב לך בקצרה את הגדרת המושג ששאלת. התורה התירה לבשל ביום טוב לצורך החג, דבר שאסור בשבת. אולם כל ההיתר הוא רק לצורך יום טוב, לצורך יום חול אסור. כשיום טוב חל ביום שישי וצריך להכין אוכל או לסדר את הבית לשבת יש בעיה. מי שיבשל ביום טוב לצורך שבת עלול לבשל גם מיום טוב לצורך יום חול, דבר שאסור. כמו כן, אם נבשל ליום טוב נשכח להכין אוכל טעים גם לשבת. לכן תיקנו חכמים שכבר בערב יום טוב יתחילו להכין מאכל לצורך שבת, ואז אדם יזכור שביום טוב אסור לבשל לצורך יום חול וגם יזכור לשמור אוכל טעים לשבת. ואם עשה כן יוכל לבשל גם מיום טוב לשבת, שהרי לא ישכח את שבת.
שאלה: ברכת המזון בקול רם: כבוד הרב! אני חוזרת בתשובה- ונוהגת לברך את כל הברכות - ראשונות אחרונות וברכת המזון בקול רם באופן כזה שמי שלידי יכול לשמוע את ברכה ולזכות אותו באמן. אני רואה סביב הרבה אנשים דתיים וחרדים מבית מברכים ללא הבל פה, ללא קול ולפעמים בכלל לא ניתן להבחין שהם מברכים. מהי הדרך הנכונה ביותר לנהוג?
תשובה: ב"ה לך. מאוד שמחתי לקבל את מכתבך. זכות נפלאה יש לך שזכית לחזור בתשובה. יהי רצון שתזכי להמשיך הלאה, להתקדם עוד ועוד, ולחדש כל הזמן את הקשר עם אבינו שבשמים, בשמחה וב אין ספק שדבר נפלא זה לברך את הברכות כולן בקול רם, ממש כמו שאת עושה. אין ספק שבכך גם את מברכת הרבה יותר טוב, וגם הסובבים אותך מוויחים בכך זכות של עניית אמן שהיא זכות גדולה מאוד מאוד. לצערי הרב, לא מעט אנשים שגדלו בתור דתיים, או שהם חיים כדתיים זמן רב, הדבר החשוב הזה נשחק אצלהם, והם לא חושבים על כך, ולך שיש את הרעננות הזו של החידוש מצליחה במה שהם לא מצליחים או לפעמים אפילו לא מנסים. המשיכי במנהגך החשוב ובעזרת ה' תזכי להמון הצלחה ולהמון אור. הרב יצחק גרינבלט. נ.ב. אם תרצי אשמח לעזור לך עוד בכל מה שאוכל, ואת מוזמנת לכתוב אלי ישירות אל כתובת האימייל שלי. zahig1 gmail.com
שאלה: זוגיות בזמן לימודים: אני סטודנט בן 24 אשר מולי עוד 4 שנים מתישות בלימודים. בעוד מס ימים אני אמור להפגש עם בחורה שהיינו חברים המון שנים בעבר (לא בצניעות) (כמעט כל הילדות) ולפני כשנה וחצי החלטנו להפרד. כיום לאחר שנה וחצי התחזקנו שנינו כל אחד לפי דרגתו הרוחנית כמובן יש לציין שיש לי רגשות אליה ואני מניח שלה אליי אנחנו מעוניינים "לחזור" כמובן בטהרה ובצניעות. לשם חתונה כמובן. 1. האם יש להתייחס למצב שבו אני עומד היום (סטודנט ל4 שנים) כדי לאחר את מועד החתונה? 2. האם כדאי להתחיל זאת. משום הרגשות שיש לי אלייה אולי הם יהיו לי לרועץ, ואז יהיה לי קשה לבחון אותה. 3. אם אני והיא לא נמצאים באותה רמה רוחנית. האם יש טעם להתחיל זאת. 4. כמה פגישות צריך לעשות לפני שמחליטים להתקדם הלאה? ב מראש.
תשובה: אם אתם מרגישים מחוזקים שתוכלו לבנות בית שומר תורה ומצות בית של קדושה. יהיה בזה תיקון העבר. אכן עליכם לבחון את עצמכם אם כבר התחזקתם די ואם שאיפותיכם זהות על הבית שאתם רוצים להקים. זאת אפשר לבחון בפגישות מועטות שתים שלוש פגישות. ואם תמצאו ששניכם רוצים לבנות בית של תורה. אתם כבר מכירים היטב ואין צורך למשוך את הזמן תתחתנו ותתמודדו אם הלימודים ותצליחו.
שאלה: מזוזה במחסן: באחת התשובות של כבוד הרב שליט"א נאמר שמקלט ומחסן אינם חייבים במזוזה מפני שאין בהם דירה של כבוד. לא הבנתי לפי"ז את ההלכה המפורשת בשו"ע שבית התבן ובית העצים ובית הבקר וכד חייבים במזוזה, ולכאורה מחסן שנכנסים אליו לפרקים דומה לאלו? ב מראש
תשובה: כנראה שהמצב אז היה, שמבנים אלו היו ראויים שאדם ישים בהם מיטה וישתמש בזה. היום לא מקובל כך, ולכן לא שמים מזוזה.
שאלה: מעשר הדרים אחר לקיטה?: וט"ו בשבט שמח! בחצר ביתי גדלים עצי הדרים (לימון, קלמנטינות, פומלות ואשכוליות). כידוע אתרוג הולך אחר לקיטה בשונה משאר עצי פרי. ראיתי דיונים לגבי שאר פירות הדר. השנה בט"ו בשבט אנחנו במעבר לשנת מעשר עני. מה נוהגים הלכה למעשה? האם נפריש לחומרא גם וגם? האם נברך על חילול מעשר שני? האם יש הבדל בין עצי הפרי הנ"ל? מראש
תשובה: לעניין פירות הדר כולם, כדאי לעשות תנאי לשנתיים, ואז ממה נפשך יוצאים ידי חובה. כדאי לעשות זאת דרך בית האוצר במכון התורה והארץ (086847325) ואז הדבר מסודר ומאורגן ואין כמעט בעיות הלכתיות. במקרה כזה עדיף לומר ולא לברך על פדיון מעשר שני (בודאי בלימון). בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מימוש אחריות אחרי תיקון עצמי: לפני מס חודשים הזמנתי דרך "איביי" 2 מוצרי חשמל קטנים. לאחר מס' חודשים אחד מהם הפסיק לעבוד ואחרי תאום מיילי מול המוכר המוצר נשלח להונגקונג על חשבוני. אחרי כמעט חודש המוצר חזר אלי לאחר שלא נדרש ע"י המוכר, מאז הוא גם לא עונה למיילים. שלחתי לו מייל נוסף עם אכזבתי. מתוך תחושת "אין לי מה להפסיד" פתחתי לבד את אותו מוצר ואחרי כמה נסיונות המוצר חזר לעבוד. אם המוכר חוזר אלי ורוצה לשלוח לי מוצר אחר (אני בכל מקרה לא הייתי שולח את המוצר שוב להונגקונג), אני צריך להעמידו על טעותו ולהגיד לו שהמוצר עובד או שאם תקנתי אותו (במקומו) אני יכול לקבל את אותו מוצר ממנו חדש?
תשובה: מכיוון והחפץ חזר לפעולה הרי שאין כאן "מקח טעות," ואף אין על המוכר לפצות אותך בחפץ חדש. אומנם יתכן ומגיע לך פצוי כספי על ההפרש שבין מכשיר מושלם למכשיר פגום. (אין המקום כרגע להאריך בנקודה זו מכיוון ואינה רלוונטית) אך מכיוון ובתחילה והמכשיר פעל, מסתבר שאף ההפרש איננו מגיע לך. כל הרצון של המוכר להביא לך חפץ אחר היה מצד האחריות על המוצר, ולכן כרגע שהמוצר תקין אין על המוכר אחריות. אומנם למעשה נראה שאם המוכר שולח לך חפץ אחר ולא דורש את הקודם, מותר לך להשאיר לעצמך את שניהם. זאת משום שמעשה כזה מצד המוכר מראה שלא איכפת לו לתת לך עוד מוצר, וזאת בכדי שיהיה הלקוח מרוצה. הרב חננאל פאטשינו.
שאלה: קריאת שמע במינימום: אני מעוניינת לומר קריאת שמע שעל המיטה, אך פעמים רבות סמוך לשינה אני כל כך עייפה, עד שאני מתנמנמת לסירוגין בזמן אמירתה. ברצוני לדעת בשעת דחק כנ ל, מה המינימום מתוך נוסח קריאת שמע שעל המיטה שמחוייבות בו נשים, כדי לזכות במצווה בכל זאת?
תשובה: תגידי ברכת המפיל ופרשה ראשונה של שמע.
שאלה: שאלות על משה: איך יכול להיות שמשה לוי ואהרן כהן? כשקיבל משה את התורה, האם הוא קרא שלא יכנס לארץ?
תשובה: 1. משה ואהרון היו שניהם משבט לוי. אהרון נבחר לשמש ככהן וצאצאיו אחריו הם כהנים. משה לא נבחר לשמש ככהן ולכן הוא וצאצאיו הם לויים. 2. המאורעות שארעו לעם ישראל אחרי מתן תורה לא נמסרו למשה בסיני, ולכן לא ידע משה שלא יכנס לארץ.
שאלה: בנים פרנסה וחיים: א.כתוב בגמרא שאורך החיים הבנים והמזונות כתובים לאדם 40 יום לפני שנולד ואי אפשר לשנות את זה, אז למה מתפללים לחיים ארוכים ובנים ופרנסה הרי לכל אחד מוקצב ואי אפשר לשנות? ב. אם אדם לקח על עצמו לומר, לצורך דוגמא, כמה פרקי תהילים שיש בהם סגולה, האם מותר לדבר באמצע? (אני יודע שלדבר באמצע תהילים זה מותר) אבל הכוונה היא לסגולה כל שהיא!! ג. בחזרה קצרה במנחה, אם התחלתי להתפלל עם החזן, האם מותר לענות אמן באמצע תפילת עמידה?
תשובה: א. במסכת שבת דף קנו ע"א מקשים התוס' על מימרא זו מהמימרא "אין מזל לישראל" המובאת במסכת שבת שם, ומסבירים שלפעמים על ידי זכות גדולה משתנה המזל. לכן תפילות מעומק הלב ודאי יכולות להתקבל ולשנות את המזל. ב. אם אין הדבר נצרך טוב לא להפסיק כדי לומר את התהלים בריכוז, אך אם יש צורך אפשר להפסיק. ג. אין לענות אמן.
שאלה: שירים ומנגינות: האם מותר לשמוע מנגינה של שיר שאסור לשמוע מבחינת ההלכה שהזמר מקלל או בעל מידות רעות? (רק את המנגינה) האם יש סוג של קצב שאסור לשמוע?
תשובה: נראה לי שמותר לשמוע את המנגינה בלבד, אולם אי אפשר להגיד שיש בזה חסידות.
שאלה: קבורת איבר שהוצא בניתוח: עלי לעבור ניתוח להוצאת כיס מרה בשל אבנים. האם צריך לקבור את כיס המרה שהוצא? באם כן, היכן עלי לקוברו? והאם עליי לבקש את האיבר מהרופא המנתח?
תשובה: אם יש בו כזית, יש לקוברו כדי למנוע טומאה. אין צורך בקבר מיוחד אלא בכל מקום באדמה שלא דורכים עליה. מקובל למסור אברים כאלו לחברה קדישא.
שאלה: מצות מכונה - המכונות בימינו: בכרך תחומין כו מצויים שני מאמרים שמהם עולה שיש בעיה ממש של חמץ במצות מכונה שנעשות בתקופה האחרונה (בניגוד למצות המכונה מהדורות הקודמים). מה דעת הרב בסוגייה זו?
תשובה: לפי מה שראיתי מקרוב בבתי החרושת הידועים למצות אפשר לסמוך ולאכול ללא שום חשש חימוץ.
שאלה: להצהיר כעובד להקלה במיסים: הורי רוצים לשלם לי על הלימודים במכללה. כיון שהם עובדים עצמאים הם מבקשים להצהיר עלי כעובד אצלם וכך ישלמו פחות מס. בתחילה היתה הבעיה פחותה כיון שבאמת עבדתי כל יום שישי עם אבי והצהרתי לביטוח לאומי שאני עובד, והבעיתיות היתה שהצהירו עלי כעובד אצל אמי כיון שיותר משתלם להם. עכשיו הבעיה גדלה כיון שאיני יכול לעבוד בקביעות עם אבי אלא רק לעיתים רחוקות וכשדחוף. שירתתי במילואים ועל מנת לקבל את הת מבקשים שאצהיר כמה אני עובד ובמה. בעיה נוספת שכרגע איני רשום כעובד בביטוח לאומי וע"מ שיוכלו להצהיר עלי אני צריך להרשם כעובד שוב ובעייתי כיון שיתכן שחודש שלם לא אעבוד עם אבי. אני בטוח שגם בלי להצהיר עלי הורי יסייעו לי בת אך לא נעים לי לבקש מהם ואני יודע שהם משלמים בכל אופן המון מיסים.
תשובה: ת המיסים הוא כמו כל חובה שיש לאדם וחוב זה נוצר מכח דינא דמלכותא או מכח של תקנות הקהל. כיוון שאנו מתייחסים למס הכנסה כחוב רגיל על הוריך לשלם את כל מה שמוטל עליהם, כמובן אם אתה לא משקר ובאמת עובד, הוריך יכולים לרשום זאת ולהוציא לך תלוש על השעות שאתה עובד, ואם הם רוצים לתת לך משכורת יותר גבוהה מהממוצע אין בזה כל בעיה כי מותר למעסיק להחליט כמה לשלם לכל עובד. לכן, אם אתה עובד אתה יכול להצהיר שאתה עובד ולהוריך מותר לשלם משכורת כהבנתם, אך אסור כמובן לשקר בשום פרט ולכן אם אתה לא עובד אסור לשקר ולהצהיר שאתה עובד. לגבי חודשים שאתה לא עובד בהם, צריך לברר מה החוק. אך נראה לי שאם יש לך משכורת שנתית שמתחלקת בסכום קבוע כל חודש זה לא משנה אם אתה עובד כל חודש או שמדי פעם יש חודשים שאתה עובד יותר ואח"כ פחות. מקורות: פסק השולחן ערוך "המבריח ממכס עובר על לא תגזול מפני שהוא גוזל מנת המלך" (חושן משפט שסט' ו') מהריב"ש בסימן ב' משמע שמותר לנצל פרצה בחוק בשביל להפחית את המס אך כל זה בתנאי שלא ישקר או ימציא תעודות שקר. (ועיין עוד בפתחי חושן כרך ד' עמ' טז-יח) הרב אריאל איגרא
שאלה: הקדשת זמן למלחמת דעות באינטרנט: אני רשום באחד הפורומים הישראליים בשפה הרוסית. יוצא לי לקרוא הרבה מאוד התנפלויות על דתיים בכלל ועל חרדים בפרט, כמו גם הרבה דעות אפיקורוסיות. האם מותר להכנס לויכוחים מסוגים כאלה ולנסות להגן על הדת או שעדיף להקדיש זמן בלימוד תורה? ושבת
תשובה: גם וגם. עיקר הזמן יוקדש ללימוד עצמו. חלק מהזמן תקדיש רק לאותן שאלות שחייבים להתייחס אליהן.
שאלה: כשרות בד"ץ קהילות: יש עוף עם חותמת של בד"ץ "קהילות". האם יש לסמוך על זה? מהי רמת הכשרות?
תשובה: איני מכיר את הבד"ץ הזה. יש בשוק זיופים שאינם כשרים כלל, כגון: שמן המשחה או מנחת יצחק וכדו'. צריך להיזהר.
שאלה: ספוג לניקוי כלים: האם במטבחון בו מצויים כלים שאינם טבולים ואף אוכלים בהם אוכל לא כשר, מותר להשתמש לכלים כשרים בספוג בו מנקים גם את שאר הכלים?
תשובה: לכתחילה יש להשתמש בספוג אחר.
שאלה: שביעי של פסח ביום שישי: בשנה הבאה, תשע"ב, שביעי של פסח חל ביום שישי. אם כן, האם מותר במוצאי שביעי של פסח, שזה ליל שבת, לאכול קטניות, והאם מותר להשתמש בשבת זו בחמץ שנמכר לפני פסח? אני אשכנזי.
תשובה: מותר ליהודי אשכנז לאכול קטניות במוצאי שביעי של פסח שיוצא בשבת. אולם אסור לאכול חמץ שנמכר לנוכרי כיוון שיש לקנות אותו בחזרה מהנוכרי.
שאלה: ברכה מעין שלוש: מזונות פרי העץ: במידה ואכלתי ארוחה שמורכבת ממזונות (עוגה) ומפירות משבעת המינים (תמרים), האם בקריאת ברכה מעין שלוש אני מברכת רק "על המחיה ועל הכלכלה" או שאני מצרפת גם את "על העץ ועל פרי העץ", או במילים אחרות האם זה שאכלתי מזונות פוטר את שאר סוגי המזון במעין שלוש? מראש
תשובה: צריך לברך גם על המחיה וגם על העץ. בעיקרון מצרפים אותם אחת, אולם מי ששכח לצרף ובירך רק על המחיה, עליו לברך בנוסף על העץ וכן להיפך.
שאלה: ברכה אחרונה על ברנפלקס: האם דגני בוקר שעשויים מקמח חיטה, כגון: ברנפלקס או "אול-בראון פלקס", מצריכים המוציא וברכת המזון כשאוכלים מהם בשיעור קביעת סעודה?
תשובה: אין להם צורה של לחם ולכן יש לברך מזונות.
שאלה: צביעת שפם: האם יש צד להקל בצביעת שפם עבור גבר, כיוון שצביעת שפם לצבע כהה יותר אינו שייך באישה ולכן אולי אין איסור "לא ילבש"?
תשובה: אם זה לנוי, אין לעשות זאת. אם זה למנוע סבל, מותר.